CELEX: 31989R3470
Language: ro
Date: 1989-11-16 00:00:00
Title: Regulamentul (CEE) nr. 3470/89 al Comisiei din 16 noiembrie 1989 privind metoda de analiză care trebuie utilizată pentru aplicarea notei complementare 2 din capitolul 7 din Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               165
            
         31989R3470
   
               L 337/6
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 3470/89 AL COMISIEI
   
   din 16 noiembrie 1989
   privind metoda de analiză care trebuie utilizată pentru aplicarea notei complementare 2 din capitolul 7 din Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3469/89 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, ar trebui adoptate dispoziții privind aplicarea notei complementare 2 din capitolul 7 din Nomenclatura Combinată;
   întrucât, în conformitate cu studiile efectuate, procedura analitică inclusă în anexa la prezentul regulament pare adecvată;
   întrucât Comitetul pentru nomenclatură nu a emis nici un aviz în termenul acordat de către președintele său,
   ADOPTĂ PREZENTUL REGULAMENT:
   Articolul 1
   Metoda de analiză care trebuie utilizată pentru aplicarea notei complementare 2 din capitolul 7 din Nomenclatura Combinată este cea care figurează în anexa la prezentul regulament.
   Articolul 2
   Prezentul regulament intră în vigoare la 1 ianuarie 1990.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 noiembrie 1989.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 337, 21.11.1989, p. 5.
   ANEXĂ
   METODA DE ANALIZĂ PENTRU APLICAREA NOTEI COMPLEMENTARE 2 DIN CAPITOLUL 7 DIN NOMENCLATURA COMBINATĂ
   1.   Principiu
   Dispersați o cantitate determinată de pelete în apă rece, fără să le supuneți unei diviziuni mecanice sau unei modificări structurale. Cerneți produsul astfel obținut cu ajutorul unei cantități mari de apă rece; uscați și cântăriți reziduurile reținute de sită.
   Cantitatea de produs care trece prin sită (Z) este exprimată în procente din masa eșantionului, rectificat cu coeficientul său de umiditate.
   2.   Aparatură
   
               2.1.
            
            
               Balanță de precizie
            
         
               2.2.
            
            
               Recipient Becher de 1 litru
            
         
               2.3.
            
            
               Sită din pânză metalică cu ochiuri cu diametru de 2 mm
            
         
               2.4.
            
            
               Filtru din hârtie uscată
            
         
               2.5.
            
            
               Etuvă, 40 °C
            
         
               2.6.
            
            
               Etuvă, 103 °C
            
         3.   Mod de lucru
   Cântăriți un eșantion reprezentativ de cel puțin 100 g de pelete (± 0,1 g) în recipientul Becher (2.2). Adăugați 800 ml de apă rece și lăsați să se așeze amestecul timp de cel puțin 16 ore, mestecând ușor din când în când.
   Vărsați conținutul recipientului Becher în sită (2.3) cu o cantitate mare de apă rece. Vărsați reziduurile reținute de sită pe un filtru de hârtie (2.4), așezați-le în etuvă (2.5) și lăsați-le să se usuce timp de o noapte la 40 °C. Uscați apoi reziduurile în etuvă (2.6) la 103 °C până la obținerea unei mase constante.
   4.   Calculul și exprimarea rezultatelor
   
      
   în care:
   
               r
            
            
               =
            
            
               masa în grame a reziduului uscat rămas în sită
            
         
               t
            
            
               =
            
            
               masa în grame a eșantionului
            
         
               v
            
            
               =
            
            
               coeficientul de umiditate al eșantionului calculat după metoda expusă la secțiunea 1 a anexei la Directiva 71/393/CEE a Comisiei (1).
            
         
      (1)  JO L 279, 20.12.1971, p. 7.